Budapest Főváros VIII. kerület Helyi Választási Bizottság a 171/2014. (IX.08.) sz. határozatával 3 igen 0 nem szavazattal a következő határozatot hozta:

**Budapest Főváros VIII. kerület Helyi Választási Bizottság Budapest Főváros VIII. kerület 11. sz. egyéni választókerületében bejelentett egyéni választókerületi jelöltek sorrendjét kisorsolta, és a sorsolás eredményét az alábbiak szerint állapítja meg.**

**Sorszám Jelölt Jelölő szervezet**

|  |  |  |
| --- | --- | --- |
| **1.** | [Pintér Attila](http://www.valasztas.hu/dyn/onk14/vertaj/hu/J/5/1/0/j51-7031510.html) | JOBBIK |
| **2.** | [Dr. Kenderfi Józsefné](http://www.valasztas.hu/dyn/onk14/vertaj/hu/J/2/6/8/j51-5346268.html) | SZOCIÁLDEMOKRATÁK |
| **3.** | [Bálint Gergely](http://www.valasztas.hu/dyn/onk14/vertaj/hu/J/0/3/6/j51-6822036.html) | LMP |
| **4.** | [Erhardt Zoltánné Dr. Ferencz Orsolya Ildikó](http://www.valasztas.hu/dyn/onk14/vertaj/hu/J/6/0/8/j51-4955608.html) | FIDESZ-KDNP |
| **5.** | [Kalina József](http://www.valasztas.hu/dyn/onk14/vertaj/hu/J/7/5/5/j51-6402755.html) | MSZP-DK-MLP |
| **6.** | [Erdélyi Gábor Zoltán](http://www.valasztas.hu/dyn/onk14/vertaj/hu/J/8/3/9/j51-4859839.html) | EGYÜTT-PM |

Budapest Főváros VIII. kerület Helyi Választási Bizottságnak a választási eljárásról szóló 2013. évi XXXVI. törvény (a továbbiakban: Ve.) 160. §-a alapján meghozott, a jelöltek sorrendjének sorsolásáról szóló határozata ellen nincs helye önálló jogorvoslatnak. A sorsolás törvényessége elleni jogorvoslat a szavazólap adattartalmának jóváhagyása elleni bírósági felülvizsgálati kérelembe foglalható.

**I.**

**Indokolás**

A Ve. 160. § (2) bekezdése szerint a választási bizottság a bejelentett jelöltek – annak a jelöltnek a kivételével, amelynek nyilvántartásba vételét jogerősen elutasították – sorrendjének sorsolását a jelöltek bejelentésére rendelkezésre álló határnapon, 16 óra után végzi el.

A helyi önkormányzati képviselők és polgármesterek 2014. október 12. napjára kitűzött választása eljárási határidőinek és határnapjainak megállapításáról szóló 2/2014. (VII. 24.) IM rendelet (a továbbiakban: KIM rendelet) 30. § (1) szerint a helyi választási bizottság a bejelentett jelöltek - annak a jelöltnek a kivételével, amelynek nyilvántartásba vételét jogerősen elutasították - sorrendjének sorsolását 2014. szeptember 08-án, 16.00 óra után végzi el.

A Budapest Főváros VIII. kerület Helyi Választási Bizottság a 2014. évi helyi önkormányzati képviselők és polgármesterek tagjainak 2014. október 12. napjára kitűzött választásán a bejelentett és az általa nyilvántartásba vett egyéni választókerületi jelöltek sorsolását elvégezte.

**II.**

A HVB hatásköre és határozata a választási eljárásról szóló 2013. évi XXXVI. törvény (a továbbiakban: Ve.) 10. §-ában, 14. § (2) bekezdés d) pontjában, 44. § (1) bekezdésében, 45. § (1) és (2) bekezdésében, 46. §-ában, 132. §-ában, a 160. §-ban, 304. § c) pontjában, 307/G. § (1)-(2) bekezdésében, a 2/2014. (VII. 24.) IM 30. § (1) bekezdésében foglaltakon, a jogorvoslati lehetőségről szóló tájékoztatás pedig a Ve. 10. § (3) bekezdés, 239. §-okon alapul.

Kisebbségi vélemény: -

Dr. Galambos Károly

a Helyi Választási Bizottság

elnöke